
Здравейте, живеем в четири етажна кооперация намираща се във Велико Търново. Преди повече от месец в следствие на пожар започващ от сутеренно помещение, (съответно причина за който бе нерегистриран квартирант), изгоряха стая, съседна на нея друга стая, обща баня и тоалетна, коридор от общи части, част от стълбището на сградата както и останаха опушени стени, врати и тавани от същото.  

Към момента няма потърсена отговорност на никой. Как се процедира в случая? Благодаря.


 

Кой трябва да възстанови щети нанесени върху общи части на сграда след пожар?
=============================================================================

 

Здравейте, 


съгласно чл. 6, ал. 1, т. 2 от Закона за управление на етажната собственост собствениците са длъжни да не причиняват вреди на други обекти и на общи части в сградата. В този смисъл управителят на етажната собственост следва да свика общо събрание, на което да се постави въпросът за причинените вреди и да бъде взето решение, те да бъдат заплатени от собственика на помещението, в което е допуснал съответния квартирант. 


Поздрави,  

адв. Николина Митова  

тел. 0898 303092


